Cyklus

Cykly delíme na: 
· logické 
· s podmienkou na začiatku (prefixné) 
· s podmienkou na konci (postfixné) 
· aritmetické 

Logický cyklus s podmienkou na začiatku a logický cyklus podmienkou na konci používame na opakovanie určitých činností v závislosti na splnení určitej podmienky. 
Logický cyklus s podmienkou na začiatku má tvar: 

while (podmienka) 
príkaz; 

Pokiaľ je podmienka (logický výraz) pravdivá, vykoná sa príkaz a program sa vráti späť na testovanie podmienky. Ak je podmienka nepravdivá, príkaz sa preskočí a pokračuje sa v programe. Príkaz sa nemusí vykonať ani raz. 
Logický cyklus s podmienkou na konci má tvar: 
do 
príkaz; 
while (podmienka) 
V tomto prípade sa najskôr vykoná príkaz a potom sa testuje podmienka. Ak je podmienka pravdivá, príkaz sa znovu zopakuje a znova sa testuje podmienka až pokiaľ je podmienka nepravdivá. Príkaz sa vždy vykoná aspoň raz.
Aritmetický cyklus používame, pokiaľ vieme počet opakovaní určitej činnosti. Aritmetický cyklus má tvar: 
for (vyraz1;vyraz2;vyraz3) 
prikaz; 
Vyraz1 sa vykoná len raz. Určuje počiatočný stav (inicializácia). Vyraz2 je podmienka. Pokiaľ je táto podmienka splnená, pokračuje sa v cykle. Vyraz3 je tzv. krok, teda ako sa má zmeniť inicializačná premenná. Činnosť aritmetického cyklu si ukážeme na príklade.
Napr. 
for (i=0;i<10;i++)

Úloha: Vytvorte cyklus pre porovnávanie dvoch celých čísel a a b. Ak je číslo a väčšie zvýšte hodnotu čísla b o 1. Ak je väčšie číslo b, zvýšte hodnotu čísla a o 1. Cyklus nech sa vykonáva, kým nie sú obidve čísla rovnaké. Použite obidva logické cykly.




Úloha:
Vytvorte program na výpočet spotreby kociek na výstavbu pyramídy, 
pri zadaní výšky pyramídy –H (ľubovoľné celé číslo). Kocky sa neprekrývajú.

